**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL Klaipėdos miesto SAVIVALDYBĖS tarybos 2013 M. RUGSĖJO 25 D. sprendimo Nr. T2-255 „DĖL pritarimo partnerystės sutarčiai ir KLAIPĖDOS MIESTO ENERGINIO EFEKTYVUMO DIDINIMO DAUGIABUČIUOSE NAMUOSE PROGRAMOS PATVIRTINIMO“ pakeitimo**

Nr.

Klaipėda

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos aplinkos ministro 2017 m. spalio 2 d. įsakymu Nr. D1-803 „Dėl kvietimo teikti paraiškas daugiabučiams namams atnaujinti (modernizuoti)“ ir atsižvelgdama į VšĮ Būsto energijos taupymo agentūros pritarimą įtraukti daugiabučių namų atnaujinimo (modernizavimo) projektų įgyvendinimą į einamųjų metų finansuojamą sąrašą, Klaipėdos miesto savivaldybės taryba nusprendžia:

Pakeisti Klaipėdos miesto savivaldybės tarybos 2013 m. rugsėjo 25 d. sprendimą Nr. T2‑255 „Dėl pritarimo Partnerystės sutarčiai ir Klaipėdos miesto energinio efektyvumo didinimo daugiabučiuose namuose programos patvirtinimo“:

1. papildyti 4.18 papunkčiu:

„**4.18. Kooperacijos g. 3A namui – daugiabučio namo savininkų bendrija „Ramovė“;**“;

2. papildyti 4.19 papunkčiu:

„**4.19. Vyturio g. 13, Vyturio g. 15 namams – daugiabučio namo savininkų bendrija „Rugiagėlė“**;“;

3. papildyti 4.20 papunkčiu:

„**4.20. Baltijos pr. 113 namui – daugiabučio namo savininkų bendrija „Naudvaris“**;“;

4. papildyti 4.21 papunkčiu:

„**4. 21. Tilžės g. 21 namui – daugiabučio namo savininkų bendrija „Tilžė“**.“;

5. pakeisti 5.3 papunktį ir jį išdėstyti taip:

„5.3. ~~Violeta Gembutienė~~ **Inga Kubilienė**, Socialinės infrastruktūros priežiūros skyriaus vedėja, – Priežiūros komiteto narė“;

6. pakeisti nurodytu sprendimu patvirtintą Klaipėdos miesto energinio efektyvumo didinimo daugiabučiuose namuose programą:

6.1. pakeisti 8 punktą ir jį išdėstyti taip:

„8. Rengiant Programą, Klaipėdos miesto savivaldybės iniciatyva buvo atrinkti 24 daugiausia energijos suvartojantys daugiabučiai pastatai, vėliau buvo įtraukti dar 6 daugiabučiai namai. Pagal 2016 m. aplinkos ministro kvietimą teikti paraiškas atnaujinti (modernizuoti) daugiabučius namus, Klaipėdos miesto savivaldybė atrinko 19 daugiabučių namų, o papildomu kvietimu atrinkti dar 27 daugiabučiai namai. **Pagal 2017 m. aplinkos ministro kvietimą teikti paraiškas atnaujinti (modernizuoti) daugiabučius namus, Klaipėdos miesto savivaldybė įtraukė 5 daugiabučius namus.** Yra parengti jų energinio naudingumo sertifikatai bei daugiabučių namų atnaujinimo (modernizavimo) investicijų planai. Vertinimo rezultatai parodė, kad visų pastatų energinio naudingumo klasė yra D arba Eir vidutinis šilumos suvartojimas yra 180kWh/m2 per metus. Kai kuriuose atrinktuose namuose energijos suvartojimas yra labai didelis ir siekia net 220 kWh/m² per metus ir daugiau.“;

6.2. papildyti 15.5 papunkčiu:

„**15.5. pirmojo etapo įgyvendinimas 5 daugiabučiams namams pradedamas ne vėliau kaip iki 2018 m. gruodžio 1 d.**“;

6.3. papildyti 16.5 papunkčiu:

„**16.5. antrojo etapo įgyvendinimas 5 daugiabučiams namams baigiamas ne vėliau kaip iki 2020 m. birželio 1 d.**“;

6.4. pakeisti 24 punktą ir jį išdėstyti taip:

„24. Rengiant investicijų planus, nustatyta, kad vertinant skaičiuojamosiomis kainomis šiai Programai įgyvendinti, priklausomai nuo pasirinktų atnaujinimo priemonių, reikėtų apie
~~32,5-43,7~~ **35,7–48,1** mln. Eur.“

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius | Saulius Budinas |

Parengė

Socialinės infrastruktūros priežiūros skyriaus vedėja

Inga Kubilienė, tel. 39 60 81

2018-05-21